Stavanger politistasjon 2007  Foto: Jarle Vines 
**Rogaland politidistrikt** var Norges tredje største politidistrikt etter at det ble slått sammen med Stavanger politidistrikt 1. januar 2002.

Politidistriktet hadde ca. 630 ansatte, og det betjente over 321 000 innbyggere i 19 kommuner og to av Norges største byer, Sandnes og Stavanger. Nord-Rogaland (Haugesund m.fl.) gikk under Haugaland og Sunnhordland politidistrikt. Etter at Geir Gudmundsen gikk av som politimester i Rogaland politidistrikt hadde Hans Vik overtatt som konstituert politimester.

Rogaland politidistrikt hadde tre politistasjoner som foresto politimessige oppgaver innenfor nærmiljøet, herunder oppgaver av ordensmessig, forebyggende og etterforskningsmessig art.

Organisatorisk var politidistriktet delt inn i fem funksjonelle og fem geografiske enheter, samt Namsfogden i Sandnes og Stavanger og Politiets sikkerhetstjeneste.

De geografiske enhetene var:

* Driftsenhet Stavanger, med Stavanger politistasjon og Finnøy, Randaberg, Rennesøy og Kvitsøy og Sola lensmannskontor
* Driftsenhet Sandnes, med Sandnes politistasjon og Gjesdal lensmannskontor
* Driftsenhet Ryfylke, med Hjelmeland og Strand- og Forsand lensmannskontor
* Driftsenhet Jæren, med Hå, Klepp og Time lensmannskontor, og
* Driftsenhet Dalane, med Eigersund politistasjon, og Bjerkreim, Sokndal, Lund og Sirdal lensmannskontorer

De funksjonelle enhetene er:

* Felles administrativ enhet
* Felles forvaltningsenhet
* Felles operativ enhet
* Felles påtaleenhet
* Felles etterforskningsenhet

Historie
--------

Rogaland politidistrikt ble opprettet som Rogaland politimesterembede i 1898. Det dekket da store deler av Rogaland fylke.

I mellomkrigstiden, fra 1918 og frem til andre verdenskrig, holdt politikammeret til i Jørgen Erichsensgate 2 i Stavanger (vis-à-vis hotellet på Lagårdsveien). Politikammeret var en kombinert politimesterbolig og kontorer for politikammeret.

Da andre verdenskrig kom, så ble politidistriktene i Rogaland regulert. Dette førte til at Rogaland politidistrikt ble opphevet. Etter krigen ble Rogaland politidistrikt opprettet igjen med akkurat samme utstrekning som tidligere. Politikammeret ble flyttet til Lagårdsveien 78.

Rogaland fikk ny politidistriktsinndeling 1. august 1962. I nordre delen av Rogaland tok Haugesund politidistrikt over politistasjonen i Sauda og lensmannskontorene i de andre kommunene, mens Stavanger politidistrikt overtok lensmannskontorer i midtre deler av Rogaland. Sandnes politikammer legges ned og Rogaland politikammer flyttes til nye lokaler i Langgata i Sandnes.

November 1987 flytter Rogaland politikammer igjen. Denne gang til nye lokaler i Elvegata i Sandnes.

Politimesteren overtok i 1994 det administrative ansvaret for lensmenn fra Fylkesmannen. Politidistriktet hadde da 9 lensmannskontorer under seg.

1. januar 2002 ble det nye Rogaland politidistrikt opprettet etter sammenslåing av Rogaland og Stavanger politidistrikt. Sirdal lensmannskontor ble også lagt inn i det nye politidistriktet.

Politistasjoner
---------------

* Stavanger politistasjon
* Sandnes politistasjon
	+ Bydelspoliti i Hommersåk har kontor i Bryggen Senter
* Eigersund politistasjon

Lensmannskontorer med polititjeneste
------------------------------------

* Bjerkreim lensmannskontor
* Finøy lensmannskontor
* Gjesdal lensmannskontor
* Hjelmeland lensmannskontor
* Hå lensmannskontor
* Klepp lensmannskontor
* Lund lensmannskontor
* Rennesøy og Kvitsøy lensmannskontor
* Sauda lensmannskontor
* Sirdal lensmannskontor
* Sokndal lensmannskontor
* Strand og Forsand lensmannskontor
* Time lensmannskontor

Lensmannskontor uten polititjeneste
-----------------------------------

* Namsfogden i Sandnes
* Randaberg lensmannskontor
* Sola lensmannskontor

Referanser
----------

1. ↑  Antall ansatte ifølge Forvaltningsdatabasen.

Se også
-------

* Politimestre i Stavanger

Eksterne lenker
---------------

* 

| * v
* d
* r
Politi- og lensmannsetaten |
| --- |
| Justis- og beredskapsdepartementet |
| Våpen | Nasjonale enheter | 
* Politidirektoratet
* Politiets sikkerhetstjeneste
* Påtalemyndigheten i Norge
* Spesialenheten for politisaker
* Sysselmesteren på Svalbard

 |
| Politidistrikter | 
* Agder
* Finnmark
* Innlandet
* Møre og Romsdal
* Nordland
* Oslo
* Sør-Vest
* Sør-Øst
* Troms
* Trøndelag
* Vest
* Øst

 |
| Særorganer | 
* Kripos
* Politiets utlendingsenhet
* Politihøgskolen
* Utrykningspolitiet
* Økokrim

 |
| Nasjonale organ | 
* Nasjonalt ID-senter
* Politiets fellestjenester
* Politiets IT-enhet
* Grensekommissariatet for den norsk-russiske grense

 |
| Annet | 
* Beredskapstroppen
* Bombegruppen
* Den Kongelige Politieskorte
* Helikoptertjenesten
* Hovedredningssentralen
* Namsfogden
* Nødnettet
* Politiets hederskors
* Politigrader
* Politireserven
* SRGP
* Utrykningsenhetene
* Vandelskontroll og politiattester
* Nasjonalt beredskapssenter

 |

Portal: Norge